ભારતીય ઉપખંડમાં ફાગણ અને ચૈત્ર વસંતના મહિના ગણાયા છે. મહાસુદ પાંચમ, વસંતપંચમી પછી સૂર્યરાશિ સંક્રમણ મુજબ શિવરાત્રિ પછી વસંત એના શ્રેષ્ઠ સ્વરૃપે ફાગણમાં જોવા મળે છે. દરેક દેશમાં ઋતુવર્ણનનું અને એમાંય ખાસ તો, વસંત ઋતુનું સાહિત્ય છે. આપણે ત્યાં તો ઋતુવર્ણનના ઉત્તમ ઉદાહરણરૃપ ઋતુસંહાર ઉપલબ્ધ છે. વસંત આમ પણ કામદેવની ઋતુ છે. મદનોત્સવના આ દિવસોમાં વાતાવરણ એવું માદક બને છે કે કામદેવને પોતાનાં આયુધો તીક્ષ્ણ કરવાની સરસ તક સાંપડે છે. એ રીતે વસંત સાથે શૃંગારનો સંબંધ રચાયો છે.